The Devil Went Down to Georgia

The Devil Went Down to Georgia (מילולית: השטן ירד לג'ורג'יה) הוא שיר שנכתב ובוצע על ידי להקתו של צ'ארלי דניאלס ויצא לאור באלבומם משנת 1979 Million Mile Reflections. השיר נכתב בסולם מינורי D. במקור כתב וסאר קלמנטס (אנ') את הלחן הבסיסי באוקטבה אחת נמוכה יותר, והוא נקרא "בלוז הכינור הגלמוד" (Lonesome Fiddle Blues), ויצא לאור באלבום שלו משנת 1975 שבו ניגן צ'ארלי דניאלס על גיטרה. להקת צ'ארלי דניאלס העלתה את המנגינה באוקטבה אחת והוסיפה לו מילים. האופן שבו בתי השיר מבוצעים קרוב יותר לדקלום מאשר לשירה, והוא מספר את סיפורו של בחור צעיר בשם ג'וני, שבגרסה של הסיפור הקלאסי מבצע עסקה עם השטן. קטעי הנגינה שמבוצעים על ידי ג'וני והשטן מהווים מעברים מוזיקליים בשיר. השיר היה הלהיט הגדול ביותר של הלהקה, הגיע למקום השלישי בבילבורד הוט 100, כשהקדימו אותו השירים After the Love Has Gone של Earth, Wind & Fire ו-My Sharona של הנאק. השיר מספר את הסיפור על כישלונו של השטן להשיג את נשמתו של בחור צעיר באמצעות תחרות נגינה בכינור. השיר מתחיל כאשר השטן המאוכזב מגיע לג'ורג'יה, כשהוא ככל הנראה ב"פיגור" בקצב גניבת הנשמות שלו, ואז הוא נתקל בבחור צעיר בשם ג'וני, שמנגן בכינור ברמה די טובה. מתוך ייאוש, השטן, שטוען שגם הוא מנגן בכינור, מתערב עם ג'וני על פרס של כינור זהב תמורת נשמתו כדי לראות מי מהם ינגן טוב יותר. אף על פי שג'וני מאמין שעריכת התערבות עם השטן עשויה להיות חטא, הוא מקבל את ההצעה ללא חשש, ומתרברב בביטחון ש"אני הטוב ביותר שהיה אי פעם". השטן מנגן ראשון, כשברקע מלווים אותו נגנים שדים. כאשר הוא מסיים את נגינתו, מחמיא לו ג'וני ואז מגיע תורו לנגן. בקטע נגינתו הוא מתייחס לארבעה שירים ומשפטים מתוך שירים נושנים, אך לא מבצע אותם. השירים הם: Fire on the Mountain (אש על ההר) - שמה של נעימת כינור מראשית המאה ה-19 וכן שמו של אלבומו של דניאלס מ-1974. The House of the Rising Sun, שיר עם מסורתי מדרום ארצות הברית. בנוסף מאוזכרות שורות מהשיר של בוב וילס (אנ') Ida Red. Chicken in the bread pan pickin' out dough. Granny does/will your dog bite, no child no. בהבינו שהוא הובס, השטן מניח את כינור הזהב לרגליו של ג'וני. לאחר מכן מזמין ג'וני את השטן לנסות שוב לפני שהוא שב וחוזר על הצהרתו שהוא "הטוב ביותר שהיה אי פעם". המגזין Cashbox שיבח את "קו הסיפור הנרטיבי המרתק" ואמר שלשיר יש "פיאנו רועם", "עבודת כינור צורחת", ו"תופים דופקים וגיטרה צורחת". המגזין רקורד וורלד אמר שדניאלס "נותן כמויות גדולות של הגשת סיפור ונגינה בכינור יחד המפיק ג'ון בוילן שלוכד את ההתרגשות כמו שאף אחד אחר לא יכול לעשות". משפט ההתפארות האחרון של ג'וני בשיר, נכלל בגרסת האלבום בנוסח הבא, "אמרתי לך כבר פעם, בן זונה, אני הטוב ביותר שהיה אי פעם" ("I done told you once, you son of a bitch, I'm the best that's ever been"). לצורך הקלטת גרסה לשידור השיר ברדיו, שינה דניאלס את המילים לגרסה, "אמרתי לך כבר פעם, בן... ("'Cause I told you once, you son of a gun"), אף על פי שתחנות בעלות זיקה למוזיקת רוק שידרו את הגרסה הבלתי מצונזרת. מקורו של הסיפור שמסופר בשיר, שהוא למעשה בלדה, הוא במוטיב "העסקה עם השטן" המסורתי. דניאלס ציין בראיונות, "אני לא יודע מאיפה הוא הגיע, הוא פשוט הגיע. ובכן, אני חושב שאני יודע מאיפה הוא הגיע, ייתכן שהוא הגיע מהפואמה הישנה שנקראה 'The Mountain Whippoorwill' שסטיבן וינסנט בניי (אנ') כתב לפני שנים רבות מאוד (1925), שאותה למדתי בבית הספר". צ'ארלי דניאלס - גיטרה, כינור, שירה. טום קריין - גיטרה, שירה. "טאז" די'גרגוריו - קלידים, שירה. פרד אדוארדס - תופים, כלי הקשה. צ'ארלס הייוורד - גיטרה בס. מידע על היצירה "The Devil Went Down to Georgia" באתר מיוזיק בריינז The Devil Went Down to Georgia, בביצוע להקת צ'ארלי דניאלס, וידאו קליפ של השיר באתר יוטיוב The Devil Went Down to Georgia, בביצוע להקת צ'ארלי דניאלס, וידאו קליפ של השיר באתר יוטיוב בהופעה חיה, 2005. מילות השיר מתוך האתר genius.com מילות השיר בעברית, דרך המילים. "Million Mile Reflections - Charlie Daniels,The Charlie Daniels Band - Songs, Reviews, Credits". AllMusic. Lonesome Fiddle Blues, וידאו קליפ של השיר באתר יוטיוב The Charlie Daniels Band - Billboard "Ida Red lyrics chords - Bob Wills". Classic-country-song-lyrics.com. "CashBox Singles Reviews". Cash Box. June 23, 1979. p. 18. "Single Picks". Record World. June 23, 1979. p. 24. "Forty and Forward: The Devil Went Down to Georgia".